لاہور: انسداد دہشت گردی نا عدالت پی ٹی آئی نا صدر چوہدری پرویز الٰہی نا عبوری ضمانت ءِ خارج کرے‘ مسکوہی وزیراعلیٰ پنجاب پرویزالٰہی اُراغا پولیس آپریشن نا وخت آ درج مقدمہ ٹی ضمانت ہلکوسس‘ تدوک آدے پیشی نا وخت آ اونا کنڈآن حاضری آن بشخنداری نا درخواست جمع کرفنگا‘ وکیل عدالت اٹ موقف تینائی کرے کہ چوہدری پرویزالٰہی میڈیکل بنداو آ عدالت اٹ پیش مننگ کپک۔ عدالت حاضری آن بشخنداری نا درخواست ءِ مسترد کرسا پیش مفننگ آ عبوری ضمانت ءِ خارج کرے۔ یات سلے کہ چوہدری پرویزالٰہی نا برخلاف دہشت گردی تور نا ٹک آتا رد اٹ مقدمہ درج کننگاسس۔
(آن لائن)
